Projekto lyginamasis variantas

KRETINGOS RAJONO SAVIVALDYBĖS TARYBA

SPRENDIMAS
DĖL PRITARIMO DALYVAUTI PARTNERIO TEISĖMIS PROJEKTE „DVIEJŲ LYGIŲ PĖSČIŲJŲ PERĖJOS ĮRENGIMAS LINIJOJE VILNIUS–KLAIPĖDA 353+595 KM“ (KRETINGOS PALANGOS G.)

2026 m. rugpjūčio  d. Nr. 
Kretinga

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir atsižvelgdama į Lietuvos Respublikos susisiekimo ministro 2025 m. balandžio 23 d. įsakymo Nr. 3-168 „Dėl Lietuvos Respublikos susisiekimo ministro 2022 gruodžio 22 d. įsakymo Nr. 3-580 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-05-03-06 „Gerinti eismo saugą“ aprašo patvirtinimo“ pakeitimo“ 1 priedą „2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-05-03-06 „Gerinti eismo saugą“ veiklų „Vieno lygio geležinkelio pervažų modernizavimas“, „Dviejų lygių pėsčiųjų perėjų įrengimas ir (ar) modernizavimas“ ir  „Saugų eismą gerinančių priemonių diegimas TEN-T keliuose“ projektų finansavimo sąlygų aprašas“, Kretingos rajono savivaldybės taryba nusprendžia:
1. Pritarti Kretingos rajono savivaldybės administracijos dalyvavimui partnerio teisėmis  projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.) (toliau – Projektas).
2. Įgalioti Kretingos rajono savivaldybės administracijos direktorių, o jo nesant – direktorių pavaduojantį asmenį, pasirašyti su Projekto įgyvendinimu susijusius dokumentus.
[bookmark: _Hlk237422124]3. Numatyti Kretingos rajono savivaldybės biudžete prisidėjimą prie Projekto ne mažiau kaip 3 proc. nuo visų tinkamų finansuoti Projekto išlaidų ir netinkamų finansuoti, tačiau šiam Projektui įgyvendinti būtinų, išlaidų finansavimą.
4. Pritarti Projekto jungtinės veiklos sutarties projektui tarp Kretingos rajono savivaldybės administracijos ir AB „LTG Infra“ (pridedama).

